Argaz-nni yettṛebbi arraw-is almi uɣalen d irgazen, d lfarsin. Kra n tikkelt i deg yebɣa babatsen asen-yaɣ kra, yeqqar-asen: « Ayen n diri i Mqidec.» Yettaɣ-asen ibrenyas neɣ leḥwayeǧ niḍen, dima yeqqar-sen: «Ayen n diri i Mqidec.» Lameɛna Mqidec yeḥrec. Kra n tikkelt i deg ara iruḥ baba-s ɣer ssuq, Mqidec yettruḥu yesqiṭṭiɛ i baba-s deg ubrid, yeqqar-as: «A baba, lɛeslama! Awi-d ak-in-steɛfuɣ ad n-awiɣ ayen i d-tebbiḍ.» Imiren, mebla ma yerra-d baba-s s lexbar, ad yeldi tacekkart, ad iqelleb; Lḥaǧa iwala telha, ad tt-yessexṣer di kra, i wakken mi i d- yewweḍ s axxam, at-id-tṣah, as-tt-yefk baba-s.